Дадатковай фарбай летняга канцэртнага сезона сталася выступленне групы сучаснага танца “Liss Fain Dance” з Сан-Францыска ў Вялікай зале Беларускай дзяржаўнай філармоніі. Гэта быў не першы прыезд калектыву ў нашу краіну (у 2007 годзе ансамбль з вялікім поспехам выступаў у Брэсце і Гродне), але — першае скарэнне сталічнай сцэны і далейшая сустрэча з нашымі студэнтамі пад час майстар-класаў у Маладзёжным тэатры эстрады.